Søndag afgik en 19-årig mand fra Nykøbing ved døden, efter et fald gennem en ulåst dør og ned af en kældertrappe på et værtshus i Nykøbing. På de sociale medier er der informationer om, at der før er sket lignende uheld på samme trappe. Politiet vil gerne i kontakt med personer, der har informationer om disse styrt.

Efter faldulykken på værtshuset Savannen i Nykøbing, som endte med, at en 19-årig mand afgik ved døden, beder politiet nu om hjælp, til at komme i kontakt med personer, der har været ude for lignende uheld, eller personer som har kendskab til uheld. Den 19-årige mand faldt ud af en ulåst dør, og derefter styrtede han ned ad en stejl kældertrappe på hovedet. På de sociale medier florerer der informationer om, at lignende uheld før er sket, og at den 19-årige ikke er den første person, som er faldet ned ad kældertrappen. Man kan kontakte politiet på telefon 114.